আরও দুদিন বাড়ল ট্রাফিক শৃঙ্খলা পক্ষ
ঢাকা মহানগর পুলিশের (ডিএমপি) উদ্যোগে রাজধানীতে চলছে ট্রাফিক শৃঙ্খলা পক্ষ। ট্রাফিক ব্যবস্থার উন্নয়ন, ট্রাফিক আইনের কঠোর প্রয়োগ, জনসচেতনতা এবং ট্রাফিক শৃঙ্খলা আনার লক্ষ্যে ১৫ জানুয়ারি থেকে শুরু হওয়া ট্রাফিক শৃঙ্খলা এ কার্যক্রম আরও দুদিন বাড়ানো হয়েছে।  







৩১ জানুয়ারি ট্রাফিক শৃঙ্খলা পক্ষ শেষ হওয়ার কথা থাকলেও তা বাড়ানোয় ২ ফেব্রুয়ারি পর্যন্ত চলবে। ঢাকা মহানগর ট্রাফিক বিভাগ সূত্রে এ তথ্য নিশ্চিত হওয়া গেছে।




ডিএমপির মিডিয়া অ্যান্ড পাবলিক রিলেশন্স বিভাগ সূত্রে জানা গেছে, গত ১৫ জানুয়ারি থেকে ৩০ জানুয়ারি পর্যন্ত ১৬ দিনে ট্রাফিক শৃঙ্খলা পক্ষ চলাকালে মামলা হয়েছে ৯৫ হাজার ৮৩৫টি। জরিমানা করা হয়েছে ৪ কোটি ৯২ লাখ ৪২ হাজার ৭৫০ টাকা।
মামলার মধ্যে রয়েছে বাস/মিনিবাসের বিরুদ্ধে ১৫ হাজার ৩টি, ট্রাকের বিরুদ্ধে ৫৩১, কাভার্ডভ্যানের বিরুদ্ধে ২০ হাজার ৮২৬, সিএনজিচালিত অটোরিকশার বিরুদ্ধে ১২ হাজার ৪৭, ট্যাক্সিক্যাবের বিরুদ্ধে ২৪, কার/জিপ ৯ হাজার ৬৯৪, মাইক্রোবাসের বিরুদ্ধে ২ হাজার ৪১৭, পিকআপের বিরুদ্ধে ৪ হাজার ২৫, হিউম্যান হলারের বিরুদ্ধে ২৭৯, মোটরসাইকেলের বিরুদ্ধে ৪০ হাজার ৭৫৩ এবং অন্যান্য গাড়ির বিরুদ্ধে ১ হাজার ৭৮১টি মামলা দেয়া হয়েছে। 
এছাড়াও এ সময় ৪০৭টি গাড়ি ডাম্পিং এবং ১২ হাজার ৪২০টি গাড়ি রেকারিং হয়।

ঢাকা মহানগর পুলিশের (ডিএমপি) উদ্যোগে রাজধানীতে চলছে ট্রাফিক শৃঙ্খলা পক্ষ। ট্রাফিক ব্যবস্থার উন্নয়ন, ট্রাফিক আইনের কঠোর প্রয়োগ, জনসচেতনতা এবং ট্রাফিক শৃঙ্খলা আনার লক্ষ্যে ১৫ জানুয়ারি থেকে শুরু হওয়া ট্রাফিক শৃঙ্খলা এ কার্যক্রম আরও দুদিন বাড়ানো হয়েছে।